മെസിയുടെ കണ്ണീരിന്റെ വില കോടികള്... ബാഴ്സലോണയില് നിന്ന് പടിയിറങ്ങിയ ലയണല് മെസിയുടെ വികാരനിര്ഭരമായ വിടവാങ്ങല് പ്രസംഗം വേദനയോടെയാണ് ലോകം കേട്ടത്. എന്നാലിപ്പോള് മെസി തന്റെ കണ്ണുനീര് തുടയ്ക്കാന് ഉപയോഗിച്ച ടിഷ്യു ഒരു മില്യണ് ഡോളറിന് ഏകദേശം 7,42,84,000 കോടി രൂപയ്ക്ക് വില്പ്പനയ്ക്ക് വച്ചതായാണ് പുറത്തുവരുന്ന റിപ്പോര്ട്ട്. ഈ സീസണില് എഫ്സി ബാഴ്സലോണയില് നിന്ന് പാരീസ് സെന്റ് ജെര്മെയ്നിലേക്കുള്ള മെസിയുടെ മാറ്റം ലോകമെമ്ബാടുമുള്ള ഫുട്ബോള് ആരാധകരില് ഞെട്ടലുണ്ടാക്കിയിരുന്നു. വിടവാങ്ങല് പ്രസംഗത്തില്, ക്ലബ് വിടുന്നതിന്റെ വിഷമം പ്രകടിപ്പിച്ച മെസിക്ക് തന്റെ കണ്ണുനീര് അടക്കാനാകാതെ വന്നപ്പോള്, ഭാര്യ അന്റോണെല്ല കണ്ണുനീര് തുടയ്ക്കാന് ഒരു ടിഷ്യു പേപ്പര് നല്കിയിരുന്നു. അതേ പത്രസമ്മേളനത്തിന്റെ മുന് നിരയില് ഇരുന്ന ഒരാള് മെസി കളഞ്ഞ ടിഷ്യു പേപ്പര് എടുത്തു. മൈക്കെഡുവോയില് ടിഷ്യു ലേലത്തിന് വച്ച വ്യക്തി, ടിഷ്യുവില് മെസിയുടെ ജനിതക ഘടകങ്ങള് അടങ്ങിയിട്ടുണ്ടെന്നാണ് അവകാശപ്പെടുന്നത്. അതുവഴി മെസിയെ പോലുള്ള ഒരു ഫുട്ബോള് കളിക്കാരനെ ക്ലോണ് ചെയ്യാന് സാധിക്കുമെന്നും അവകാശപ്പെടുന്നു.